चैनपुर नगरपालिका
चैनपुर नगरपालिका संखुवासभा जिल्ला मा रहेको एउटा नगरपालिका हो । यो नगरपालिका २०७१ जेष्ठ ४ देखि लागू हुने गरी बनाइएको हो । यसलाई नगरपालिका घोषणा गर्दा चैनपुर, सिद्धकाली, सिद्धपोखरी, बानेश्वर र खराङ गाउँ विकास समितिहरू समावेश गरिएका हुन् । आर्थिक वर्ष २०६८/६९ को बजेटमार्फत् मुलुकमा ४१ नयाँ नगरपालिका थपिंदा चैनपुर पनि नगरपालिका बनेको हो तर सो कार्यन्वयनमा हाल देखि आएको छ । महानगरपालिका, उपमहानगरपालिका र नगरपालिका गरी अब मुलुकमा कूल १३० भएका छन् भने गाविसको संख्या ३ हजार ९ सय १५बाट घटेर ३ हजार ६ सय ३३ भएका छन् । साबिक चैनपुर गा.बि.स.को चैनपुर बजार केन्द्र भएको ठाँउलाई नगरपालिकाको केन्द्र बनाइएको छ ।

जनसङ्ख्या
चैनपुर, सिद्धकाली, सिद्धपोखरी, बानेश्वर र खराङ गाविसहरूलाई मिलाएर चैनपुर नगरपालिका बनाइएको हो । त्यसैले बि.स.२०६८ को जनगणना अनुसार यी ठाउँहरूको जनसङ्ख्यालाई जोडेर २४,७३५ रहेको छ  ।

यी पनि हेर्नुहोस

सन्दर्भ सामग्री

नेपालका नगरपालिकाहरू
२०७१ वैशाख २५ मा घोषित नगरपालिकाहरू
संखुवासभा जिल्लाका ठाउँहरू
कोशी प्रदेशका नगरपालिकाहरू